**Fejér Megyei Önkormányzat Közgyűlésének**

**161/2015. (XI.26.) önkormányzati határozata**

**Csabdi Község Önkormányzata Képviselő-testületének a nem közművel összegyűjtött háztartási szennyvíz begyűjtésére vonatkozó közszolgáltatásról szóló önkormányzati rendelet tervezetének véleményezéséről**

A Fejér Megyei Közgyűlés megtárgyalta Csabdi Község Önkormányzata Képviselő-testületének a nem közművel összegyűjtött háztartási szennyvíz begyűjtésére vonatkozó közszolgáltatásról szóló önkormányzati rendelet tervezetének előterjesztését.

A Közgyűlés egyetért a rendelet tervezetben foglaltakkal – azzal a megjegyzéssel, hogy fontos feladat a szennyvíz begyűjtésére vonatkozó közszolgáltatás környezet veszélyeztetését és szennyezését kizáró módon történő megvalósítása, a vízgazdálkodásról szóló 1995. évi LVII törvény 44/F. §-ban foglaltaknak megfelelően.

A Közgyűlés fontosnak tartja a rendelet tervezetben rögzített előírások hatékony betartását a település ill. Fejér megye környezeti állapotának megóvása, javítása érdekében.

**Felelős**: Dr. Molnár Krisztián

a közgyűlés elnöke

**Határidő:** azonnal

Székesfehérvár, 2015. november 26.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: